Pål Espen Kilstad

Pål Espen Mulder Kilstad (født 1969) er en norsk tekstforfatter, komiker og skuespiller.

Hans første roller på TV kom i 1997. Siden den gang har han hatt statistroller og stemmeroller i en rekke produksjoner, blant annet Lilyhammer, Solan, Ludvig og Gurin med reverompa, Hjemsøkt, The postcard killings, The North Water, Wisting, Frontkjempere, og Meglerne.

Den 13. oktober 2016 vant reklamefilmen Ett Sekund, hvor han spilte hovedrollen, gull i konkurransen Cannes corporate media & TV awards.

Han har skrevet kortfilmen Hysj, som er basert på hans egen oppvekst sammen med Emilie Beck og Eirik Fosse. Filmen hadde norgespremiere under Kortfilmfestivalen i Grimstad og var også en del av det offisielle programmet til Filmfestivalen i Haugesund. Filmen har vunnet 33 priser, de fleste internasjonale.

Fra starten på 1990-tallet skrev og fremførte han humor for programmer som Nitimen, Reiseradioen, Hallo i uken og Ukeslutt.

Han er også kjent som imitator, blant annet av Arne Brimi (kalt Bjarne Rimi). Han har hatt flere soloshow og turnert med forestillingen «Nasjonal varetelling». Kilstad har også utgitt flere bøker, både under pseudonymet Bjarne Rimi og sitt eget navn.  

 Bibliografi 
 2011: Villmarksquiz (medforfatter Lars Monsen). Cappelen Damm.
 2005: Nynorsk i Utvikling (antologi), lærebok i nynorsk, Samlaget.
 2005: Norsk Humor (antologi). Samlaget.
 2003: Vernepliktshåndboka (lydbok). Pegasus Forlag.
 2001: For ein neve bollar (under pseudonymet Bjarne Rimi). Kagge Forlag.
 1999: Kafedikt (antologi). Samlaget.
 1999: Vernepliktshandboka. Samlaget. 
 1998: Bak Stabbursfjos og utedass – på bærtur med Loms nest største son (under pseudonymet Bjarne Rimi). Samlaget.

 Filmografi (utdrag) 
 2024: Welcome to Norway, Filmavdelingen (manus)
 2023: Henry, læringsfilm for Røde Kors, Filmavdelingen, (Vidar).
 2022: Villig, TV-serie (pilot), Filmavdelingen, (Ole Magnus)
 2022: Hysj, kortfilm, Filmavdelingen, (manus sammen med Emilie Beck og Eirik Fosse, casting director, Executive Producer)
 2020: Birk, spillefilm, TrueWest, (Svein Hovland)
 2019: The north water, tv-serie, BBC (Hvalfangstskipper)
 2019: Matcho match, kortfilm, GoFilm (Boksetreneren)
 2019: The postcard killings, spillefilm, Capstone (Trailersjåføren)
 2018: Wisting, TV-serie, Cinenord (Kripostekniker Alfheim)
 2018: Frontkjempere, TV-serie, Filmavdelingen (Axel Steen)
 2018: Fødsel, kortfilm, Filmavdelingen/Filmkraft, (Terje)
 2017: 22 July, TV-serie, Netflix (Statsministerens livvakt)
 2017: Oslo Zoo, TV, NRK (Rasmus)
 2017: Lyspunkt, kortfilm (Thorleif)
 2017: Sykkelfugl, kortfilm (Torstein) 
 2016: Føkkings mai, novellefilm (Faren)
 2016: Kvelertak 1985, musikkvideo (offeret)
 2016: The future in fish farming, produktfilm (genetikkoperatøren)
 2016: Hjemsøkt spillefilm (advokaten)
 2016: Ett sekund, kortfilm (Steffen)
 2016: Gode venner, TV, NRK super (Roar)
 2016: Meglerne 2, TV, TV2 (Bodils svigersønn)
 2016: Arquebus – fagert er landet, spillefilm (Kompani Linge-agent Bernard Håvardsholm)
 2015: Chauffeur, kortfilm (Politimann)
 2015: Homicidium, kortfilm (Jacob)
 2015: Passet,,, kortfilm (Knut)
 2014: Trio, TV, NRK (eiendomsmegler Terje Hagen)
 2013: Lilyhammer2, TV, NRK. (Rollen som Trond)
 2004: Det gode selskap, TV2 (Rollene som Thor Heyerdahl, kong Harald, Arne Hjeltnes, Arne Brimi og Hans Wilhelm Steinfeldt)
 1998: OL-studio'', TV, NRK 1 (Bjarne Rimi)

 Stemme 
 2019: Nære relasjoner, NRK P3-dokumentar (Faren til Ingvild)
 2019: Det tapte paradis (innleser)
 2019: Air bud – World pup, live action (Trener Montoya)
 2018: Den evige nazist, jakten på Dr. Død (innleser)
 2017: Digby Dragon, animasjon (Grumpy, Trolle, Sumpe)
 2017: Alt min sønn behøver å vite om verden (innleser)
 2017: Drap uten lik, hørespill (Alf Nordhus og Sigurd Hollekim)
 2017: Helt vilt, (innleser)
 2017: Hva villmarka lærte meg, (innleser)
 2016: Logometrica, dataprogram (fortellerstemme)
 1998: Madeline, live action (stemmen til Leopold)
 1998: Gurin med reverompa, animasjon (Kongen og Arne Brimi)

 Referanser 

 Eksterne lenker 



Kategori:Norske komikere
Kategori:Norske tekstforfattere
Kategori:Norske skuespillere
Kategori:Norske journalister
Kategori:Norske radioprogramledere
Kategori:Programledere for NRK Radio
Kategori:NRK-journalister
Kategori:Personer fra Lunner kommune